Document ID: 31994R3225

ΚΑΝΟΝΙΣΜΟΣ (ΕΚ) αριθ. 3225/94 ΤΗΣ ΕΠΙΤΡΟΠΗΣ της 22ας Δεκεμβρίου 1994 για την παύση της αλιείας της γλώσσας της κοινής από σκάφη που αλιεύουν υπό σημαία του Βελγίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 3676/93 του Συμβουλίου της 21ης Δεκεμβρίου 1993 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του επιτρεπομένου συνόλου των αλιευμάτων για το 1994 και ορισμένων όρων υπό τους οποίους μπορούν να αλιεύονται (2) όπως τροποποιήθηκε από τον κανονισμό (ΕΚ) αριθ. 2761/94 (3), προβλέπει ποσοστώσεις για τις γλώσσες τις κοινές για το 1994-
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία με τα αλιεύματα που πραγματοποίησαν τα πλοία που φέρουν σημαία κράτους μέλους, εξαντλήθηκε η ποσόστωση που έχει διατεθεί-
ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα γλώσσας στα ύδατα της διαίρεσης CIEM VIId, από σκάφη που αλιεύουν υπό σημαία του Βελγίου, ή είναι νηολογημένα στο Βέλγιο σύμπληρωσαν την ποσόστωση που τους παραχωρήθηκε για το 1994- ότι το Βέλγιο απαγόρευσε την αλιεία από αυτό το απόθεμα από τις 22 Δεκεμβρίου 1994- ότι πρέπει, κατά συνέπεια, να ληφθεί υπόψη αυτή η ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα γλώσσας της κοινής στα ύδατα της διαίρεσης CIEM VIId, που πραγματοποιούνται από σκάφη υπό σημαία του Βελγίου ή είναι νηολογημένα στο Βέλγιο θεωρείται ότι έχουν εξαντλήσει την ποσόστωση που παραχωρήθηκε στο Βέλγιο για το 1994.
Απαγορεύεται η αλιεία της γλώσσας της κοινής στα ύδατα της CIEM VIId, που πραγματοποιείται από σκάφη που αλιεύουν υπό σημαία του Βελγίου ή είναι νηολογημένα στο Βέλγιο, καθώς και η διατήρηση επί του σκάφους ή η μεταφόρτωση και η εκφόρτωση του αποθέματος αυτού το οποίο αλίευσαν τα σκάφη μετά την ημερομηνία εφαρμογής του εν λόγω κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 22 Δεκεμβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Δεκεμβρίου 1994.

Labels: 8
18
6